Vegnúo padron de l'impeo, o dovette resciorve o problema costituçionâ: o l'insei a sostança monarchica do nœuvo regimme inte l'ambito de forme repubbricañe. A ço servì no tanto o consolato (rivestio consecutivamente da-o 31 a-o 23), quanto l'impeio proconsolâ, ch'o ghe dava o comando militâ, e a poistæ tribuniççia (assonta into 23), ch'a ghe conferiva, co-o drito de veto, una poxiçion dominante fra i âtre magistratue; fu conservao ascì o tittolo de imperator, generâ vittoioso; a so poxiçion predominante a se rifletteiva into titolo de Aogusto, co-o so scignificao de onô e veneraçion (no de culto), do quæ o senáto o l'inscignì into 27. Into 12 a.C. o fu fæto ponteffixe mascimo, into 2 a.C. o l'ebbe o tittolo de pater patriae. O nœuvo regimme o seppe interpretâ a consciença da miscion dominatrixe e çivilizatrixe de l'impeo roman, e da paxe feconda de œuvioxitæ, de orde e de benêse; e questi ideæ de gloia e de paxe, che se riflettan inte lettie e inti arte do tempo, poettan oscurâ i antighi idiæ de libertæ.